18 Ka gona, re swanetše go kwešiša bjang mantšu a Jesu a mabapi le “moloko wo”? Moloko wo o bopša ke dihlopha tše pedi tša batlotšwa bao ba phetšego ka nako e itšego mehleng e swanago—sehlopha sa pele ke sa batlotšwa bao ba bonego mathomo a go phethagala ga pontšho ya boporofeta bja Jesu ka 1914, gomme sehlopha sa bobedi ke sa batlotšwa bao ba phetšego ka nako e itšego le batlotšwa ba sehlopha sa pele. Se se kgothatšago ke gore ba bangwe ba batlotšwa bao ba lego sehlopheng sa bobedi ba tla phela go fihlela ba bona mathomo a masetlapelo ao a tlago. Dihlopha tše ka bobedi di bopa moloko o tee ka gobane di phetše ka nako e itšego mehleng e swanago e le Bakriste ba tloditšwego. * Ge re bolela gore modiro wa boboledi o dirwa go fihla kae, re bolela gore ditaba tše dibotse di bolelwa lefaseng ka moka go ditšhaba tšohle. Re bolela le ka palomoka ya Dihlatse tšeo di bolelago ditaba tše dibotse, palo e kgolo ya dikgatišo tša rena le maleme a mantši ao re a dirišago go bolela molaetša wo